Príloha č. 5 Súťažných podkladov

*Všeobecné upozornenie!!! Verejný obstarávateľ bude zmluvné podmienky meniť a prispôsobovať podľa svojich skutočných potrieb v čase vyhlasovania jednotlivých výziev na predkladanie ponúk v rámci zriadeného DNS. Konkrétne zmluvné podmienky (zmluva o dielo) tak bude súčasťou každej jednotlivo vyhlásenej výzvy na predkladanie ponúk.*

**Zmluva o dielo – Vývoj SW (GIS) pre zobrazenie hrobových miest, predaj hrobových miest, inventarizácia hrobových miest, orientácia návštevníkov na cintorínoch**

uzavretá podľa § 269 ods. 2 zákona č. 513/1991 Zb. Obchodný zákonník v znení neskorších predpisov,

podľa § 65 a nasl. zákona č. 185/2015 Z. z. Autorský zákon a zákona č. 343/2015 Z. z. o verejnom obstarávaní a o zmene a doplnení niektorých zákonov

medzi zmluvnými stranami:

|  |
| --- |
| **OBJEDNÁVATEĽ** |
| **Obchodné meno:** | **MARIANUM – Pohrebníctvo mesta Bratislavy, príspevková organizácia** |
| **Sídlo:** | Šafárikovo nám č. 3, 811 02 Bratislava |
| **IČO:** | 173 301 90 |
| **DIČ:** | 2020838182 |
| **IČ DPH:** | SK2020838182 |
| **Bankové spojenie:** | **xxx** |
| **IBAN:** | **xxx** |
| **SWIFT (BIC):** | **xxx** |
| **Zápis v registri:** | Živnostenský register Okresného úradu Bratislava č. 102-11992 |
| **Štatutárny orgán:** | Ing. Robert Kováč, riaditeľ organizácie |
| **Kontaktná osoba:** | **xxx** |
| **Tel:** | **xxx** |
| **E-mail:** | **xxx** |

**a**

|  |
| --- |
| **ZHOTOVITEĽ** |
| **Obchodné meno:** |  |
| **Sídlo:** |  |
| **IČO:** |  |
| **DIČ:** |  |
| **IČ DPH:** |  |
| **Bankové spojenie:** |  |
| **IBAN:** |  |
| **SWIFT (BIC):** |  |
| **Zápis v registri:** |  |
| **Štatutárny orgán:** |  |
| **Kontaktná osoba:** |  |
| **Tel:** |  |
| **E-mail:** |  |

(Objednávateľ a Zhotoviteľ ďalej spolu ako *„****zmluvné strany****“* alebo jednotlivo aj ako ***„zmluvná strana****“)*

*(ďalej ako „****zmluva****“)*

**Článok I.**

**Predmet zmluvy a predmet diela**

1. Predmetom zmluvy je záväzok zhotoviteľa vykonať pre objednávateľa dielo špecifikované v objednávke, resp. fázu diela špecifikovanú v objednávke za účelom vývoja **softvéru (SW), resp. zdrojového kódu softvéru (SW)** **(GIS) pre zobrazenie hrobových miest, predaj hrobových miest, inventarizáciu hrobových miest, orientáciu návštevníkov na cintorínoch** (ďalej aj ako „***SW***“) a **za účelom vývoja mobilnej aplikácie a webovej aplikácie, resp. zdrojového kódu aplikácie** a **udeliť súhlas (licenciu) na použitie diela, resp. jeho časti a vykonať iné činnosti súvisiace** najmä so zavedením SW a aplikácií do prevádzky, servisom, podporou, bezpečnostným auditom, aktualizáciou, a to všetko v rozsahu a za podmienok dohodnutých v tejto zmluve a záväzok objednávateľa zaplatiť zhotoviteľovi za vykonanie diela, resp. jeho časť dohodnutú cenu. *Samotná analýza rozsahu diela bude vykonaná formou prípravných trhových konzultácií, za účasti všetkých zaregistrovaných uchádzačov. Výsledkom analýzy bude zadanie pre  prvú zákazku, resp. špecifikácia diela. Všetky následné zákazky budú mať ako východisko zdrojový kód z predchádzajúcej zákazky. Konkrétny rozsah predmetu zákazky, podrobná špecifikácia oblasti vývoja SW, konkrétny rozsah a špecializácia, ako aj ostatné doplňujúce informácie budú súčasťou jednotlivých výziev v rámci zriadeného DNS, ktoré budú zaslané všetkým kvalifikovaným záujemcom prostredníctvom systému JOSEPHINE.*
2. Predmet diela zahŕňa tiež poskytovanie všetkých potrebných dodávok, plnení a služieb, ktoré síce nie sú explicitne uvedené v zmluve alebo jej prílohách, ale poskytnutie ktorých zhotoviteľ mohol pri vynaložení riadnej odbornej starostlivosti a v záujme riadneho zhotovenia diela v zmysle účelu diela predvídať pri uzavretí zmluvy.
3. Objednávateľ je oprávnený požadovať vykonanie diela, resp. jeho časti v rozsahu podľa svojich potrieb, t.j. aj v menšom rozsahu ako je uvedený článku I. bode 2. zmluvy.
4. Rozsah a druh plnenia diela, resp. jeho časti objednávateľ určí v čiastkovej zmluve, resp. v objednávke. Zhotoviteľ je povinný vykonať dielo, resp. jeho časť na základe a v rozsahu uvedenom v doručenej objednávke.
5. Dielo je možné vykonať len na základe čiastkových zmlúv, ktoré môžu mať aj formu písomnej/elektronickej objednávky. Čiastková zmluva sa považuje za uzavretú okamihom doručenia objednávky zhotoviteľovi.

**Článok II.**

**Termíny a miesto plnenia**

1. Dielo, resp. jeho časť je vykonané jeho riadnym zhotovením a odovzdaním objednávateľovi v termíne a v mieste podľa tejto zmluvy. *Termíny budú špecifikované dodatočne na základe ponuky uchádzača.*
2. Zhotoviteľ je povinný vykonať dielo, resp. jeho časť v súlade s termínmi špecifikovanými v časovom harmonograme plnenia, ktorý je prílohou č. 2 zmluvy a tvorí neoddeliteľnú súčasť zmluvy. *Časový harmonogram bude špecifikovaný dodatočne na základe ponuky uchádzača.*

**Článok III.**

**Cena diela a platobné podmienky**

1. Zmluvné strany sa dohodli, že cena za vykonanie diela, resp. časti diela bude *xxx - Ponuková cena uchádzača - bude doplnená na základe ponuky uchádzača.*
2. Cena špecifikovaná v bode 1. tohto článku zmluvy je konečná a nie je možné ju navýšiť. V cene sú zahrnuté všetky náklady a výdavky zhotoviteľa súvisiace s plnením záväzku zhotoviteľa podľa tejto zmluvy, vrátane udelenia licencií a sprístupnenia zdrojového kódu. Cena špecifikovaná v bode I. tohto článku zmluvy je reálna, zahŕňa všetky náklady spojené s plnením záväzku zhotoviteľa dodať dielo riadne a včas. Zhotoviteľ nemá nárok na zvýšenie dohodnutej ceny, ktoré vyplynie ako dôsledok chýb alebo zanedbania povinnosti pri príprave cenovej ponuky.
3. Objednávateľ je povinný zaplatiť zhotoviteľovi cenu za vykonanie diela, resp. jeho časti až po odovzdaní diela, objednávateľovi na základe odovzdávacieho a preberacieho protokolu.
4. Zhotoviteľ vystaví objednávateľovi faktúru po ukončení kalendárneho mesiaca, v ktorom bolo dielo, resp. jeho časť odovzdaná objednávateľovi. Prílohou faktúry bude zmluvnými stranami podpísaný odovzdávací a preberací protokol.
5. Splatnosť faktúry je tridsať (30) dní odo dňa jej doručenia objednávateľovi. Objednávateľ je oprávnený vrátiť zhotoviteľovi faktúru, ktorá je nesprávna alebo neúplná, a to do dátumu jej splatnosti. Oprávneným vrátením faktúry prestáva plynúť lehota splatnosti. Nová lehota splatnosti začína plynúť dňom doručenia opravenej faktúry.
6. Objednávateľ zaplatí faktúru bezhotovostným prevodom peňažných prostriedkov na bankový účet zhotoviteľa špecifikovaný v záhlaví tejto zmluvy. Zaplatením faktúry sa považuje odpísanie fakturovanej čiastky z účtu objednávateľa v prospech účtu zhotoviteľa.
7. Zhotoviteľ nemá nárok na poskytnutie preddavku alebo zálohy na vykonanie diela.
8. Objednávateľ je oprávnený zadržať sumu vo výške 10 % z ceny faktúry alebo čiastkovej faktúry na zabezpečenie odstránenia vád a nedorobkov diela, a to až do odstránenia týchto vád. Objednávateľ je povinný písomne oznámiť dodávateľovi uplatnenie práva na zádržné najneskôr do siedmich (7) pracovných dní odo dňa prevzatia plnenia. Objednávateľ je povinný vyplatiť dodávateľovi zadržanú sumu do desiatich (10) pracovných dní po odstránení vád a nedorobkov.

**Článok V.**

**Subdodávatelia**

1. Zhotoviteľ je oprávnený zhotoviť dielo prostredníctvom subdodávateľov.
2. Ak je zhotoviteľ oprávnený zhotoviť dielo prostredníctvom subdodávateľov, zhotoviteľ je povinný najneskôr v momente podpisu zmluvy predložiť objednávateľovi zoznam známych subdodávateľov s uvedeným ich obchodného mena, sídla, IČO a uvedením plnenia, ktoré budú realizovať. Zhotoviteľ je povinný vyhlásiť, že subdodávateľ je zapísaný v registri partnerov verejného sektora, ak má túto povinnosť.
3. Zmluva o subdodávke medzi zhotoviteľom a subdodávateľom musí byť uzavretá v písomnej forme.
4. Zhotoviteľ zodpovedá za plnenie zmluvy subdodávateľom tak, ako keby plnenie realizoval sám.

**Článok VI.**

**Ďalšie práva a povinnosti zmluvných strán; akceptačné testy**

1. Zhotoviteľ vykonáva dielo vo svojom mene, na svoje náklady a na svoje nebezpečenstvo.
2. Zhotoviteľ sa zaväzuje vykonať dielo riadne a včas v súlade s termínmi špecifikovanými v časovom harmonograme plnenia, ktorý je prílohou č. 2 zmluvy a tvorí neoddeliteľnú súčasť zmluvy.
3. Zhotoviteľ sa zaväzuje v priebehu vykonávania diela umožniť objednávateľovi kontrolu plnenia jednotlivých výstupov, pokiaľ je takáto kontrola objektívne možná.
4. Objednávateľ je oprávnený pred odovzdaním a prevzatím diela, resp. jeho časti na základe odovzdávajúceho a preberacieho protokolu vykonať akceptačné testy diela, zamerané na kontrolu kvality, funkčnosti a spoľahlivosti diela. Zhotoviteľ je povinný oznámiť objednávateľovi najmenej päť (5) pracovných dní vopred pripravenosť diela, resp. jeho časti na začatie akceptačných testov.
5. O úspešnom alebo neúspešnom výsledku akceptačného testovania bude spísaný akceptačný protokol. Akceptačný protokol je platný dňom jeho podpisu oboma zmluvnými stranami.
6. Zhotoviteľ je povinný dielo, resp. jeho časť otestovať a predložiť objednávateľovi písomný protokol o vykonaní testovania v rozsahu preukazujúcom kvalitu, funkčnosť a spoľahlivosť diela a výsledky tohto testovania ešte pred tým ako dôjde k vykonaniu akceptačných testov. Súčasťou testovania zhotoviteľom sú aj tzv. penetračné testy, ktoré simulujú možné útoky a zneužitie softvéru zvonku aj zvnútra.
7. Ak je výsledok akceptačného testovania opakovane neúspešný, v dôsledku čoho objednávateľ nemôže dielo, resp. jeho časť prevziať ani v lehote pätnásť dní (15) od dohodnutého termínu v zmysle časového harmonogramu, objednávateľ je oprávnený odstúpiť od zmluvy ako pre podstatné porušenie zmluvných povinností a vrátiť zhotoviteľovi všetky poskytnuté plnenia bez nároku zhotoviteľa na zaplatenie týchto plnení.
8. Zhotoviteľ je povinný po odovzdaní diela, resp. jeho časti objednávateľovi po dobu dvadsaťštyri (24) mesiacov poskytovať objednávateľovi podporu, údržbu, bezpečnostné audity, resp. penetračné testy a poskytovať objednávateľovi všetky potrebné aktualizácie.
9. Zhotoviteľ je povinný bez zbytočného odkladu po odovzdaní diela, resp. jeho časti objednávateľa na používanie diela, resp. jeho časti riadne zaškoliť.
10. Zhotoviteľ je povinný po celú dobu platnosti zmluvy spĺňať podmienky účasti na verejnom obstarávaní, na základe splnenia ktorých sa zúčastnil verejného obstarávania, resp. na základe ktorých bol vo verejnom obstarávaní objednávateľa úspešný. Podmienky účasti na verejnom obstarávaní sú prílohou č. 3 tejto zmluvy.

**Článok VII.**

**Zodpovednosť za vady a záruka**

1. Zhotoviteľ zodpovedá za bezchybné fungovanie diela, resp. jeho časti ako aj za to, že plnenie predmetu zmluvy bude v súlade so všeobecne záväznými právnymi predpismi a technickými normami, platnými v SR.
2. Zhotoviteľ zodpovedá za vady, ktoré má dielo v čase odovzdania a prevzatia diela objednávateľovi alebo ktoré sa objavia v záručnej dobe dvadsaťštyri (24) mesiacov od odovzdania diela.
3. Zhotoviteľ poskytuje objednávateľovi záruku za riadne fungovanie diela, resp. jeho časti v trvaní dvadsaťštyri (24) mesiacov. Záručná doba začína plynúť dňom prevzatia diela objednávateľom na základe odovzdávacieho a preberacieho protokolu.
4. Počas záručnej doby má objednávateľ právo na bezplatné odstránenie vzniknutých vád bez zbytočného odkladu od ich oznámenia, najneskôr však do piatich (5) pracovných dní od ich oznámenia objednávateľom.
5. Objednávateľ je povinný oznámiť vady najneskôr do piatich (5) pracovných dní od ich zistenia.
6. Ak je oznámená vada neodstrániteľná a ide o drobnú vadu, ktorá nespôsobuje nefunkčnosť diela vzhľadom na účel, ktorý má dielo, resp. jeho časť plniť, má objednávateľ právo na primeranú zľavu z ceny diela. Ak je oznámená vada neodstrániteľná a spôsobuje nefunkčnosť diela, resp. jeho časti vzhľadom na účel, ktorý má dielo plniť, má objednávať právo na odstúpenie od zmluvy a zaplatenie zmluvnej pokuty vo výške ceny diela, resp. jej časti. Uplatnením alebo zaplatením zmluvnej pokuty nie je dotknutý nárok objednávateľa na náhradu škody.

**Článok VIII.**

**Omeškanie s plnením; zodpovednosť za škodu**

1. V prípade omeškania zhotoviteľa s vykonaním diela riadne a včas v súlade s dohodnutými termínmi je zhotoviteľ povinný zaplatiť objednávateľovi zmluvný pokutu vo výške 0,05 % z celkovej ceny diela, resp. jeho časti, a to za každý aj začatý deň omeškania. Uplatnením nároku na zaplatenie zmluvnej pokuty nie je dotknuté právo objednávateľa na náhradu škody.
2. V prípade omeškania zhotoviteľa s odstránením vady reklamovanej v záručnej dobe je zhotoviteľ povinný zaplatiť objednávateľovi zmluvnú pokutu vo výške sto eur (100) za každú vadu a každý deň omeškania s jej odstránením.
3. V prípade omeškania objednávateľa so zaplatením ceny diela, resp. jej časti riadne a včas je objednávateľ povinný zaplatiť zhotoviteľovi zmluvnú pokutu vo výške 0,05 % z omeškanej sumy za každý deň omeškania. Uplatnením nároku na zaplatenie zmluvnej pokuty nie je dotknuté právo objednávateľa na náhradu škody.
4. Zhotoviteľ zodpovedá objednávateľovi za škodu a ušlý zisk, ktoré boli spôsobené omeškaním zhotoviteľa alebo jeho vadným plnením. Zhotoviteľ zodpovedá objednávateľovi za škodu a ušlý zisk, ktoré boli spôsobené porušením povinnosti zhotoviteľa vyplývajúcej z tejto zmluvy alebo porušením príslušných všeobecne záväzných právnych predpisov, ktorými je zhotoviteľ viazaný.
5. Objednávateľ je oprávnený vyúčtované zmluvné pokuty započítať jednostranným úkonom na oprávnené splatné pohľadávky zhotoviteľa voči objednávateľovi.

**Článok IX.**

**Licencia**

1. Zhotoviteľ udeľuje objednávateľovi súhlas na použitie diela (licenciu) alebo časti diela v súlade s touto licenciou.
2. K projektovej dokumentácií ako aj k technickej, prevádzkovej, aplikačnej, konfiguračnej, inštalačnej, používateľskej a školiacej dokumentácii a inej dokumentácii, ktorú zhotoviteľ odovzdá alebo je povinný odovzdať objednávateľovi zhotoviteľ udeľuje objednávateľovi bezodplatne územne, časovo ako aj vecne neobmedzenú výhradnú licenciu. Objednávateľ nie je povinný licenciu využiť. Objednávateľ je oprávnený použiť dokumentáciu v súlade s § 19 ods. 4 Autorského zákona, a to najmä, ale nie výlučne, vyhotovovať rozmnoženiny týchto dokumentov, ich spracovanie, úpravu, modifikáciu, vytvorenie odvodeného dokumentu, spojenie s iným dokumentom, zaradenie do súborného dokumentu alebo verejné vystavenie, zverejnenie, vykonávanie školení, prípadne ďalších činností na základe príslušnej dokumentácie.
3. K SW, resp. zdrojovému kódu SW alebo jeho časti zhotoviteľ udeľuje objednávateľovi bezodplatne územne, časovo ako aj vecne neobmedzenú výhradnú licenciu. Objednávateľ nie je povinný licenciu využiť. Objednávateľ je oprávnený použiť SW riešenie v celom rozsahu na účely, pre ktoré bolo vytvorené, bez obmedzenia počtu užívateľov. Objednávateľ je oprávnený použiť SW, resp. zdrojový kód SW alebo jeho časti v súlade s § 19 ods. 4 Autorského zákona, a to najmä, ale nie výlučne, vyhotovovať rozmnoženiny SW, ich spracovanie, úpravu, modifikáciu, vytvorenie odvodeného diela, spojenie s iným dielom, zaradenie do súborného diela alebo verejné vystavenie diela, zverejnenie diela, vykonávanie školení, prípadne ďalších činností a vstupovať do zdrojových kódov diela.
4. K mobilnej alebo webovej aplikácii, resp. zdrojovému kódu k aplikácii alebo jej časti zhotoviteľ udeľuje objednávateľovi bezodplatne územne, časovo ako aj vecne neobmedzenú výhradnú licenciu. Objednávateľ nie je povinný licenciu využiť. Objednávateľ je oprávnený použiť aplikáciu v celom rozsahu na účely, pre ktoré bola vytvorená, bez obmedzenia počtu užívateľov. Objednávateľ je oprávnený použiť aplikáciu, resp. zdrojový kód aplikácie alebo jej časti v súlade s § 19 ods. 4 Autorského zákona, a to najmä, ale nie výlučne, vyhotovovať rozmnoženiny, ich spracovanie, úpravu, modifikáciu, vytvorenie odvodeného diela, spojenie s iným dielom, zaradenie do súborného diela alebo verejné vystavenie diela, zverejnenie diela, vykonávanie školení, prípadne ďalších činností a vstupovať do zdrojových kódov diela.
5. Licencia je udelená ako výhradná licencia. Licencia je udelená ako časovo, miestne a vecne neobmedzená licencia. Licencia je udelená na dobu trvania autorských majetkových práv. Zhotoviteľ nie je oprávnený licenciu udeliť tretej osobe na spôsob použitia diela udelený výhradnou licenciou. Zhotoviteľ je povinný sám sa zdržať použitia diela spôsobom, na ktorý udelil výhradnú licenciu. Objednávateľ nie je povinný licenciu využiť.
6. Zhotoviteľ je povinný sprístupniť objednávateľovi dňom odovzdania diela príslušné zdrojové kódy.
7. Zhotoviteľ odovzdaním diela prevádza na objednávateľa aj osobitné práva dodávateľa databázy podľa § 135 Autorského zákona.
8. Zmluvné strany sa dohodli, že objednávateľ je oprávnený udeliť tretej osobe súhlas na použitie diela v rozsahu licencie (sublicencia) a/alebo je oprávnený licenciu zmluvou postúpiť.
9. Zmluvné strany sa dohodli, že objednávateľ je oprávnený do diela alebo jeho časti po jeho riadnom odovzdaní akýmkoľvek spôsobom zasahovať, meniť ho a robiť iné zásahy podľa potreby a na základe voľného uváženia objednávateľa.
10. V prípade rozdelenia alebo zrušenia objednávateľa bez likvidácie s právnym nástupcom, prechádzajú práva a povinnosti z udelených licencií na právneho nástupcu. Súhlas zhotoviteľa s postúpením licencie podľa tejto zmluvy sa nevyžaduje ani pri predaji podniku alebo časti podniku, ktorého súčasťou je licencia.
11. Dodávateľ vyhlasuje, že je oprávnený udeliť licencie podľa tohto článku zmluvy bez zaťaženia práv tretích osôb, ktoré by znemožňovali riadny a bezproblémový výkon práv, inak zodpovedá objednávateľovi za škodu tým spôsobenú.
12. Zhotoviteľ vyhlasuje, že zhotovením diela a používaním diela zo strany objednávateľa nedôjde k porušeniu akýchkoľvek autorských práv alebo iných práv duševného vlastníctva alebo iných majetkových práv tretích osôb, ktoré by znemožňovali riadny výkon licencií, inak zodpovedá objednávateľovi za škodu tým spôsobenú.

**Článok X.**

**Ukončenie zmluvy**

1. Zmluvné strany môže zmluvu ukončiť písomnou dohodu.
2. Objednávateľ je oprávnený zmluvu vypovedať s dvojmesačnou (2) výpovednou lehotou. Výpovedná lehota začína plynúť prvým dňom kalendárneho mesiaca nasledujúceho po kalendárnom mesiaci, v ktorom bola písomná výpoveď doručená zhotoviteľovi.
3. Zhotoviteľ je oprávnený ukončiť zmluvu ako pre podstatné porušenie zmluvnej povinnosti písomným odstúpením od zmluvy doručeným poštovým podnikom objednávateľovi bez zbytočného odkladu po tom, čo sa o tomto porušení dozvedel, ak je objednávateľ v omeškaní s platbou podľa tejto zmluvy o viac ako tridsať (30) kalendárnych dní po lehote splatnosti.
4. Objednávateľ je oprávnený ukončiť zmluvu ako pre podstatné porušenie zmluvnej povinnosti písomným odstúpením od zmluvy doručeným poštovým podnikom zhotoviteľovi bez zbytočného odkladu po tom, čo sa o tomto porušení dozvedel, v týchto prípadoch:

a) ak bol počas platnosti zmluvy vyhlásený na majetok zhotoviteľa konkurz, alebo bolo zastavené konkurzné konanie pre nedostatok majetku, alebo bol zrušený konkurz pre nedostatok majetku, alebo bola povolená reštrukturalizácia, alebo ak zhotoviteľ vstúpil do likvidácie,

b) ak dielo, resp. jeho časť nebude vykonané riadne a včas, a ak zhotoviteľ neurobí nápravu ani v poskytnutej lehote pätnásť (15) kalendárnych dní;

c) ak je oznámená vada neodstrániteľná a spôsobuje nefunkčnosť diela, resp. jeho časti vzhľadom na účel, ktorý má dielo plniť,

d) ak zhotoviteľ alebo subdodávateľ, ktorí majú povinnosť zapisovať sa do registra partnerov verejného sektora nebol v čase platnosti zmluvy zapísaný v registri partnerov verejného sektora alebo ak bol vymazaný z registra partnerov verejného sektora alebo mu bol právoplatne uložený zákaz účasti vo verejnom obstarávaní potvrdený konečným rozhodnutím.

1. Doručením odstúpenia od zmluvy druhej zmluvnej strane táto zmluva zanikne, pričom odstúpenie od zmluvy sa netýka nároku na náhradu škody, zmluvnej pokuty, ani iných ustanovení ktoré vzhľadom na svoju povahu majú trvať aj po ukončení tejto zmluvy.
2. Ukončenie zmluvy nesmie mať za následok znefunkčnenie diela na dobu platnosti používanej licencie.
3. Zmluvné strany sa dohodli, že v prípade odstúpenia objednávateľa od zmluvy v dôsledku porušenia povinností z dôvodov na strane zhotoviteľa, je objednávateľ oprávnený vrátiť dodávateľovi všetky dodané softvérové produkty a licencie, udelené na ich používanie, a dodávateľ je povinný vrátiť objednávateľovi cenu uhradenú za ich dodanie.

**Článok XI.**

**Záverečné ustanovenia**

1. Na právne vzťahy medzi zmluvnými stranami výslovne neupravené touto zmluvou alebo upravené len sčasti sa vzťahujú všeobecné obchodné podmienky objednávateľa (VOP) zo dňa 9.2.2022. VOP objednávateľa zo dňa 9.2.2022 sú neoddeliteľnou súčasťou tejto zmluvy. Dojednania zmluvných strán uvedené v tejto zmluve majú prednosť pred VOP objednávateľa zo dňa 9.2.2022.
2. Táto zmluva nadobúda platnosť dňom jej podpisu oprávnenými zástupcami zmluvných strán a účinnosť dňom nasledujúcim po dni jej zverejnenia na webovom sídle objednávateľa v zmysle § 47a ods. 1 zák. č. 40/1964 Zb. Občianskeho zákonníka v znení neskorších predpisov v spojení s § 5a zák. č. 211/2000 Z. z. zákona o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
3. Zhotoviteľ nie je oprávnený bez predchádzajúceho písomného súhlasu objednávateľa započítať akékoľvek svoje pohľadávky a nároky voči objednávateľovi proti pohľadávkam a nárokom objednávateľa, ani bez predchádzajúceho písomného súhlasu objednávateľa previesť akékoľvek práva a povinnosti z tejto zmluvy na tretiu osobu.
4. Meniť alebo dopĺňať ustanovenia tejto zmluvy je možné len na základe dohody zmluvných strán, formou písomných dodatkov podpísaných oprávnenými zástupcami obidvoch zmluvných strán.
5. Táto zmluva je vyhotovená v 4 (štyroch) rovnopisoch s platnosťou originálu; 2 (dva) rovnopisy pre objednávateľa a 2 (dva) pre zhotoviteľa.
6. Neplatnosť, neúčinnosť alebo neaplikovateľnosť niektorého ustanovenia tejto zmluvy nespôsobuje neplatnosť, neúčinnosť alebo neaplikovateľnosť tejto zmluvy ako celku.
7. V prípade neplatnosti, neúčinnosti alebo neaplikovateľnosti niektorého ustanovenia tejto zmluvy sú zmluvné strany povinné vyvinúť všetku súčinnosť, ktorú od nich možno spravodlivo požadovať, aby neplatné, neúčinné alebo neaplikovateľné ustanovenie tejto zmluvy nahradili novým ustanovením v súlade s účelom tejto zmluvy. V prípade, ak bude právny predpis citovaný v tejto zmluve zrušený a nahradený iným právnym predpisom, odkazy tejto zmluvy na pôvodný právny predpis sa budú považovať za odkazy na právny predpis, ktorý ho nahradil.
8. Právne vzťahy zmluvných strán v tejto zmluve neupravené sa riadia príslušnými všeobecne záväznými právnymi predpismi Slovenskej republiky v platnom znení, a to najmä zákonom č. 40/1964 Zb., Občianskym zákonníkom, zákonom č. 513/1991 Zb., Obchodným zákonníkom, zákonom č. 343/2015 Z. z. zákonom o verejnom obstarávaní a zákonom č. 185/2015 Z. z., Autorským zákonom.
9. Zmluvné strany sa zaväzujú vynaložiť primerané úsilie pri riešení vzájomných sporov vyplývajúcich z tejto zmluvy, ktoré budú riešené v prvom rade zmierlivým spôsobom a dialógom. V prípade, ak zmierlivý spôsob riešenia vzájomných sporov nebude úspešný, právomoc riešiť spory vyplývajúce z tejto zmluvy majú príslušné súdy Slovenskej republiky, za použitia slovenského práva.
10. Neoddeliteľnou súčasťou tejto zmluvy sú nasledujúce prílohy:

Príloha č. 1 – popis predmetu zmluvy *– bude špecifikovaný dodatočne na základe ponuky uchádzača*

Príloha č. 2 – časový harmonogram plnenia *– bude špecifikovaný dodatočne na základe ponuky uchádzača*

Príloha č. 3 – podmienky účasti na verejnom obstarávaní.

Príloha č. 4 – VOP objednávateľa zo dňa 9.2.2022

1. V prípade rozporu medzi ustanoveniami textu tejto zmluvy a ustanoveniami akejkoľvek prílohy tejto zmluvy majú vždy prednosť ustanovenia textu zmluvy.
2. Zmluvné strany vyhlasujú, že si túto zmluvu (vrátane jej príloh) prečítali, jej obsahu porozumeli, súhlasia s ňou bez výhrad a sú si vedomé právnych následkov podpísania tejto zmluvy.
3. Zmluvné strany vyhlasujú, že ich zmluvná sloboda nie je žiadnym spôsobom obmedzená, túto zmluvu uzatvárajú slobodne, vážne, nie v tiesni ani za nápadne nevýhodných podmienok a je jasným, určitým a verným vyjadrením ich vôle, čo potvrdzujú vlastnoručnými podpismi.

 V Bratislave dňa .... 2022 V Bratislave dňa .... 2022

 Zhotoviteľ Objednávateľ

 *xxx xxx*